Funding the Cooperative City – Budapest - octogon
építészet, funding the cooperative city, workshop, beszélgetés, kortárs építészeti központ
A Funding the Cooperative City – Budapest egy nemzetközi sorozat budapesti eseménye, zártkörű workshopokkal és nyilvános beszélgetésekkel. Az esemény célja, hogy innovatív gazdasági modelleket mutasson be a közösségi terek és szolgáltatások működtetésében, valamint megvizsgálja a közösségi finanszírozás illetve a közösségi befektetés módszereinek alkalmazhatóságát a buda-pesti/magyarországi ingatlanpiacokon – közösségi célú ingatlanok létrehozását, társadalmi vál-lalkozások inkubációját, illetve városrehabilitációs hatásokat megcélozva.
A budapesti workshopok több európai országból érkező vendégei különböző innovatív közösségi városfejlesztési folyama-tok kezdeményezői, az üzlethelyiségtől a sokezer négyzetméteres gyárkomplexum léptékéig, illetve olyan “etikus” befektetési alapok képviselői, amelyek kifejezetten közösségi célú in-gatlanfejlesztésekbe fektetnek be. Az esemény egyúttal a KÉK Lakatlan programjának eleme, a nemzetközi re:Kreators és Seismic hálózatok találkozója illetve a Budapest Activated Programso-rozat része, melyet a Creative Industries Fund NL támogat.
Időpont: 2016. április 6-8.
Helyszín: KÉK – Kortárs Építészeti Központ (Budapest 1111 Bartók Béla út 10-12.)
Szervező: Eutropian (Róma - Bécs - Budapest) http://eutropian.org/
Weboldal: http://cooperativecity.org/
Facebook: https://www.facebook.com/events/1554671491509928/
Partnerek: Estudio SIC, Urbanita, KÉK, Wonderland Platform for European Architecture
Támogatók: Advocate Europe, World Urban Campaign, Visegrad Fund, Re:Kreators, Seismic, Creative Industries Fund NL, Lengyel Intézet, Goethe Intézet, Osztrák Kulturális Fórum